BAM มอบอุปกรณ์การแพทย์ “โรงพยาบาลศรีนครินทร์” จ.พัทลุง
BAM มอบอุปกรณ์ทางการแพทย์ รวมมูลค่า 300,000 บาท ให้กับ โรงพยาบาลศรีนครินทร์ (ปัญญานันทภิกขุ) จังหวัดพัทลุง
BAM มอบอุปกรณ์ทางการแพทย์ รวมมูลค่า 300,000 บาท ให้กับ โรงพยาบาลศรีนครินทร์ (ปัญญานันทภิกขุ) จังหวัดพัทลุง
28 ต.ค. 2565

นายพงศธร มณีพิมพ์ รองผู้จัดการใหญ่ สายพัฒนาสินทรัพย์ภูมิภาค, นายชะลอ อุตะปะละ ผู้อำนวยการฝ่ายพัฒนาสินทรัพย์ภาคใต้ตอนล่าง บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM พร้อมพนักงาน ร่วมมอบอุปกรณ์การแพทย์ รวมมูลค่า 300,000 บาท ประกอบด้วย 1.เครื่องตรวจคลื่นไฟฟ้าหัวใจพร้อมระบบประมวลผล จำนวน 1 เครื่อง, 2.เครื่องติดตามสัญญาณชีพ Vital Sign Monitor จำนวน 1 เครื่อง, 3.เครื่องวัดความอิ่มตัวของออกซิเจนในเลือดสำหรับเด็ก จำนวน 1 เครื่อง, 4. เครื่องวัดความอิ่มตัวออกซิเจนในเลือดสำหรับผู้ใหญ่ จำนวน 1 เครื่อง, 5.เครื่องวัดความดันชนิดปรอทแบบล้อเลื่อน จำนวน 2 เครื่อง ให้กับ ทันตแพทย์ ชัยเมศวร์ ซุ่นอื้อ รักษาการผู้อำนวยการโรงพยาบาลศรีนครินทร์ (ปัญญานันทภิกขุ) จังหวัดพัทลุง เพื่อเพิ่มประสิทธิภาพการติดตามดูแลผู้ป่วยได้อย่างใกล้ชิด รวมทั้งส่งเสริมการดำเนินงานด้านสาธารณสุขของชุมชน และสังคมให้ยั่งยืนต่อไป